এক ঢিলে দুই পাখি। একদিকে যাত্রীদের সুবিধা, অন্যদিকে  আয় বাড়ানো। মেট্রোর ছটি স্টেশনে বসছে ওলা কিয়স্ক। ট্রেন চলাচলের শুরু থেকে শেষপর্যন্ত স্টেশনেই করা যাবে বুকিং। তাতে যাত্রী সুবিধা তো বটেই, কিছুটা হলেও আয় বাড়বে মেট্রোর।
 ওয়েব ডেস্ক: এক ঢিলে দুই পাখি। একদিকে যাত্রীদের সুবিধা, অন্যদিকে  আয় বাড়ানো। মেট্রোর ছটি স্টেশনে বসছে ওলা কিয়স্ক। ট্রেন চলাচলের শুরু থেকে শেষপর্যন্ত স্টেশনেই করা যাবে বুকিং। তাতে যাত্রী সুবিধা তো বটেই, কিছুটা হলেও আয় বাড়বে মেট্রোর। মেট্রো স্টেশন থেকে বেরিয়েই ধরতে হবে ট্যাক্সি। কিন্তু চাইলেই কি আর ট্যাক্সি পাওয়া যায়। দৌড়াদৌড়ি, ছোটাছুটি- মহা হ্যাপা। যাত্রী সুবিধার কথা মাথায় রেখে এবার স্টেশনেই ওলা বুকিং-এর ব্যবস্থা চালু করল মেট্রো। কেমন হবে এই ব্যবস্থা...?
- স্টেশনে নেমে প্রথমেই আপনাকে যেতে হবে ওলার কিয়স্কে...
- সেখানে বলতে হবে আপনার মোবাইল নম্বর
- বলতে হবে আপনি কোথায় যেতে চান
- স্টেশনের বাইরে সব সময় স্ট্যান্ডবাই থাকবে চারটি গাড়ি
- কিয়স্কে গিয়ে গাড়ি বুক করলেই আপনার ফোনে চলে আসবে একটি মেসেজ
- সেক্ষেত্রে স্মার্টফোন না থাকলেও কোনও অসুবিধা নেই।
- স্টেশনের বাইরে রয়েছে গাড়ি দাঁড়ানোর জায়গা
- এরপর মেসেজে আসা ড্রাইভারের নাম ও গাড়ির নম্বর দেখে স্টেশনের বাইরে বেরিয়ে এসে উঠে পড়তে হবে গাড়িতে। প্রথম মেট্রো চলাচল থেকে শেষ মেট্রো ছেড়ে যাওয়া পর্যন্ত চালু থাকবে এই ব্যবস্থা। মেট্রোতে এই মুহুর্তে অপারেটিং কস্ট ২৬০ টাকা। অর্থাত প্রতি ১০০ টাকা রোজগার করতে খরচ হচ্ছে ২৬০ টাকা। নতুন এই ব্যবস্থায় সেই চিন্তা কিছুটা হলেও কমবে বলেই মেট্রোর আশা। কারণ, ওলাকে ভাড়া দিয়ে সেখান থেকেও কিছুটা আয় হবে মেট্রোর। (আরও পড়ুন- প্রেসিডেন্সিতে রাতভর ঘেরাও রেজিস্ট্রার)